fi en fi fi fa fi et fi sv en fi fi nl fi fi fi lt fi fi fi fi it fi et hu fi fi fi fi fi fi fi id fi fi fi fi fi fi fi fi fi fi fi fi fi fi fi fi da fi fi fi fi fi fi fi et fi fi fi fi fi et fi fi fi fi et fi fi fi fi fi et fi fi fi fi fi fi et fi fi fi fi et fi fi fi fi et fi fi fi fi et fi fi fi fi et fi fi fi fi ro fi fi fi fi fi fi fi fi fi fi fi fi en fi fi en fi fi fi fi fr en fi fi en fi fi fi fi fi fi fi fi fi ca fi fi fi fi fi fi fi en fi hu fi fi fi fi fi fi fi fi fi fi fi en
Jälkiä ja tuiverrusta - Tapiolan Takamailla
skip to main | skip to sidebar
Kirjoittanut: Tapio , 15.1.12 Aiheet: luonto | Kommentit : 9
Viikonloppuna täällä Takamailla on ollut tuulta ja tuiverrusta. Lumen tulon myötä metsälenkeillä pääsee näkemään lumijälkiä. "Tyhjä" metsä näyttääkin yhtäkkiä varsin vilkkaalta paikalta. Tämän kirjoituksen jäljet on kuvattu vajaan parin sadan metrin säteeltä toisistaan.
Tuulen valokuvaaminen on vaikeaa - miten sitä näkymätöntä kuvaisi. Tuulessa keinuvat puut ja heinätkään ei yleensä näytä kuvassa oikein miltään. Eilinen talvimyrsky antoi kuitenkin tilaisuuden kuvata navakan tuulen lumipöllyä.
Toisaalla maisema näytti tältä. Aurinko paistoi pilvettömältä taivaalta ja tuuli nosti irtovitiä ilmaan niin, että keli näytti välillä melko arktiselta.
Tänään tuuli laantui ja samalla aurinko meni pilveen. Pikkulenkillä löytyi aika monenlaisia jälkiä. Ensimmäisenä aamulla kohdalle osui peltopyy.
Yksittäisen linnnun jälkien päästä löytyi parikymmenpäisen peltopyytokan ruokailu- ja yöpymispaikka. Linnut olivat olleet kiepissä yön yli.
Peltopyiden yöunia oli häirinnyt supikoira, joka oli pöläyttäynyt parven liikkeelle. Ilmeisesti saalistus oli jäänyt kuitenkin vain yritykseksi. Seurasin supikoiran jälkiä hetken, mutta ne hävisivät auratulle pikkutielle.
Vähän matkan päässä valtaojan pohjalla oli mennyt minkki. Minkki oli eksynyt lähimmästä vesistöstä noin kuuden kilometrin päähän.
Ja jänis oli ruokaillut pakettipellon ruovikossa. Noutaja karkotti jäniksen liikkeelle hetkeä myöhemmin kuusikosta, mutta ampumaan en tiheikössä päässyt.
Jaska Jokunen28. heinäkuuta 2012 klo 19.48
Hienoja kuvia vaikeasta aiheesta. Olen usein yrittänyt
kuvata lumijälkiä, mutta melko huonoin tuloksin. En nimittäin ole mikään
intiaaniopas lukemaan erilaisia jälkiä luonnossa ja kuvista sitten kotona
Löysin hyvän kirjan, joka on ollut näissä selvityksissä
suureksi avuksi: WSOY:n Mikä tästä meni? –Eläinten jäljillä. http://wsoy.fi/yk/products/show/20103
TapiolanTakamailla28. heinäkuuta 2012 klo 19.48
Talvella kuvaaminen on melko vaikea kokonaisuus, kun valoa on vähän ja lumi hävittää perpektiivit helposti.
Vastavinkkinä: minulla on Riistakeskuksen myymä Lumijälkiopas http://www.riista.fi/tilaukset/?open=27&selected=460 Hintaansa nähden melko hyvä kirjanen.
Jaska Jokunen28. heinäkuuta 2012 klo 19.48
Kiitos vinkistä! Tilasin saman tien, kun ei ollut tuon kalliimpi :)
Vesq3328. heinäkuuta 2012 klo 19.49
Erinomaisia kuvia, mukavampi lukea tarinoita kun jutut on ryyditetty kuvilla.
Minkälaista kameraa olet pitänyt metsällä mukana, ja vaatiko pitkänkin kurssituksen ennen kuin alkoi kuvat(kin) osumaan kohdille?
TapiolanTakamailla28. heinäkuuta 2012 klo 19.49
Kiitos kehuista :-) Kyllähän tässä minun blogissa noilla valokuvilla on iso merkityksensä.
Minulla on vanhahko KonicaMinolta-digijärjestelmäkamera ja siihen pari perusputkea. Nämä ja muut tarvikkeet sitten omassa kameralaukussaan. Kun nykyään muistikorteille kuvia mahtuu reilusti, tulee kuvia otettua todella paljon. Pieneltä aamulentoreissulta voi tulla kymmeniä tai jopa satoja kuvia - aina sinne joukkoon sitten osuu muutamia hyviäkin kuvia. Samalla kuvien ottamiseen harjaantuu.
Mutta ei se tuo valokuvaus ole välineistä kiinni. Nykyaikaisille pokkareillakin saa todella hyviä kuvia. Kaikkein tärkeintä on, että jaksaa ja muistaa ottaa niitä kuvia eri tilanteissa :-)
TapiolanTakamailla28. heinäkuuta 2012 klo 19.49
Lisään vielä, että enpä minä mitään kuvauskursseja ole käynyt. Itsekseni vaan opetellut.
Anne Sid-Koskela28. heinäkuuta 2012 klo 19.49
Tosi hyviä kuvia =) Kivasti olet onnistunu saamaan tuulen tuiverruksen kuvaan.
A.Saarnio16. syyskuuta 2012 klo 12.22
Hienoja kuvia! Varsinkin 2 ylintä! :)
TapiolanTakamailla16. syyskuuta 2012 klo 13.13
Kiitos :-) Olen kyllä itsekin tyytyväinen noihin tuiverruskuviin.
Kommentointi on vapaata. Roskaposti, selvästi laittomuuksiin yllyttävät viestit ja muu sopimaton materiaali poistetaan. Tämä blogi pidetään tarkoituksellisesti anonyymina. Jos tunnet minut jostain, älä käytä koirien tai henkilöiden nimiä, paikkakuntia tms. tunnistetietoja kommenteissasi.
Uudempi teksti Vanhempi viesti Etusivu
Tilaa: Lähetä kommentteja ( Atom )
Sepelkyyhkyn houkuttelumetsästyksen neljä peruselementtiä
Ensitutustuminen Scout Guard MG582-8M -riistakameraan
10 kotiläksyä ketun pillitykseen - "Näillä onnistut"
Ampumaharrastus erä14 hanhijahti jänisjahti kalastus kaurisjahti ketun pillittäminen klassikkosarja koiratarha kyyhkyjahti luonto metsäkanalintujahti muistoja noutaja: yleiset noutajan kouluttaminen oppaat peltokanalintujahti pienpetojahti riista-ateriat Riistakamerat riistan käsittely riistanhoito sorsajahti sorsapillit tapahtumat varisjahti varusteet ja välineet
Garmin Alpha 200i – uusi koiratutka
EMMAt esittelyssä: Kulttuurihistoria - Perämeren kansallispuisto eteläinen
Metsästysblogi, riistareseptit - Terveiset ravintoketjun huipulta
Keittiövälineetkin voivat olla komeita.
The End - Metsänneito 2010-2011
2020 uudet ideat löytyvät FB ryhmästä
Tuiskun ensimmäinen AVO-luokan vesityökoe
Sarvi - riistapolitiikan uutisblogi
Susiluvat,valitukset ja oikeussuoja: virtuaalinen vai perinteinen paikallisuus
Ohilaukauksia ja onnistumisia - Tuomo Turusen kuvablogi
MarkkuPykalainen - MarkkuPykalainen - Erastely
Näytä 5 Näytä kaikki
Copyright © 2014 Tapiolan Takamailla